**Netfølgestrømsfri Type 1-lynstrømsafleder til 400/690 V netværk**

Den nye Type 1-lynstrømsafleder FLT-SEC-PLUS 440 fra Phoenix Contact er særligt egnet til industrielle applikationer og applikationer inden for vindenergi med 400/690 V forsyningssystemer. Aflederen kan håndtere høje lynstrømme op til 35 kA pr. pol.

Beskyttelsesenheden er konstrueret med Safe Energy Control (SEC) teknologi, som sikkert forebygger netfølgestrømme gennem det anvendte gnistgab. Fordelen ved dette er, at installationens samlede belastning reduceres til et minimum i tilfælde af lyn. Det kompakte design giver pladsbesparelse og fleksibel installation. Der er derfor ikke længere behov for en ekstra, separat afledersikring til strømme op til 400 A.

Produkterne imponerer også med deres høje sikkerhed over for stød og vibrationer. Følsomme komponenter beskyttes optimalt takket være det lave spændingsbeskyttelsesniveau. Kravene til temporære overspændinger (TOV) ved anvendelse i IT-systemer overholdes også.

Den tydelige statusindikator og den potentialefri fjernmeldekontakt holder brugeren konstant informeret om produktets status. Periodisk gennemgang af beskyttelsesenhederne udføres nemt og hurtigt med testenheden Checkmaster 2. Type 1-aflederne er testet og certificerede som Type 2-afledere (kombiafledere).

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.